McLeanin psykiatrisen sairaalan hallintorakennus.
**McLean Hospital** on psykiatrinen sairaala Belmontissa, Yhdysvaltojen Massachusettsin osavaltiossa.

McLean ylläpitää maailman suurinta neurotieteellistä ja psykiatrista tutkimusohjelmaa yksityisessä sairaalassa. Sairaala on Harvard Medical Schoolin suurin psykiatrinen laitos, Massachusetts General Hospitalin yhteistyökumppani ja Partners HealthCaren jäsen, joka omistaa myös Brigham and Women's Hospitalin.

Historia
--------

McLean perustettiin vuonna 1811 Charlestownin osaan, joka on nykyään osa naapuroivaa Somervilleä. Sairaalan alkuperäinen nimi oli Asylum for the Insane ja se oli ensimmäinen instituutio, joka oli organisoitu yhteistyössä tunnettujen bostonialaisten, jotka olivat huolissaan kodittomista henkisesti sairaista ihmisistä, joita "oli tulvillaan kaduilla ja teillä ympäri Bostonia". Sairaala rakennettiin Charles Bulfinchin kartanon ympärille, josta tuli sairaalan hallinnollinen rakennus. Suurin osa sairaalan rakennuksista valmistui vuoteen 1818 mennessä. Laitokselle annettiin myöhemmin nimeksi The McLean Asylum for the Insane kunnianosoitukseksi yhdelle sairaalan varhaisimmista lahjoittajista, John McLeanille, jonka lahjoitukset mahdollistivat useiden tällaisten sairaaloiden rakentamisen 1818 hintaluokan mukaan. McLeanin muotokuva on nykyään nykyisessä Administration Buildingissa muiden alkuperäisessä sairaalassa olleiden maalausten joukossa. Vuonna 1892 laitos nimettiin uudelleen McLean Hospitaliksi tunnustuksena mielen sairauksien hoidon laajemmista näkemyksistä.

Vuonna 1895 kampus muutti Waverley Oaks Hillille Belmontiin. Tämän neuvon antoi Frederick Law Olmsted, tunnettu maisema-arkkitehti. Muutto tuli välttämättömäksi Charlestownin asemakaavamuutosten vuoksi. Olmsted, joka aikanaan hoidettiin McLeanissa, kehitti terapeuttisen puistomaiseman sairaalan rakennusten ympärille, jota on siitä lähtien pidetty yllä.

1990-luvulla sairaalan kohdatessa laskun liikevaihdossa terveydenhuoltoalan muutoksissa, se teki suunnitelman myydäkseen osan tontistaan Belmontin kaupungin kehittymiselle. Tontin myynti aiheutti eripuraisuutta ja poliittista keskustelua kaupungissa 1990-luvun lopulla. Lopulta suunnitelma Olmstedin alkuperäisen avoimen tilan pelastamiseksi ja kaupungin kehittämisen sallimiseksi asumiskiinteistöjä ja kauppallisia kiinteistöjä voittivat suunnitelman pelkkien huippuasumusten kehittämisen suhteen. Sopimus saatiin päätökseen vuonna 2005 ja kehittäminen oli hyvällä mallilla vuoden lopussa.

Nykyään McLeaniä johtaa Scott L. Rauch, puheenjohtaja ja psykiatrian ylilääkäri, joka tunnetaan innovatiivisesta työstään käyttäen aivokuvausmetodeja tutkiakseen psykiatrisia toimintahäiriöitä.

McLean eroaa muista Uuden-Englannin sairaaloista yhdistäessään opetuksen, hoidon ja tutkimuksen. Suurin osa muista laitoksista keskittyy vain yhteen näistä.

Faktoja sairaalasta
-------------------

* McLean Hospital hoitaa mielen sairauksia.
* McLean Hospital on nykyään 4. maan kaikkien psykiatristen sairaaloiden joukossa *U.S. News and World Reportin* mukaan.
* McLean sijoittuu maailman 15 parhaan sairaalan joukkoon saaden National Institutes of Healthin tukea.
* McLean Hospital on Harvard Brain Tissue Resource Centerin koti, maailman suurin "aivopankki".
* Sairaala kehitti ja toteutti kansallisia terveystarkastuksia alkoholi-, masennus- ja muistihäiriöiden suhteen.
* McLean Hospital on Harvardin yliopiston erikoistuvien lääkärien opetussairaala.

Kuuluisia potilaita
-------------------

* näyttelijä, laulaja, tanssija David Janett
* muusikko James Taylor
* muusikko Livingston Taylor
* muusikko Kate Taylor
* muusikko Ray Charles
* muusikko Steven Tyler
* muusikko Rick James
* muusikko Marianne Faithfull
* maisema-arkkitehti Frederick Law Olmsted
* runoilija Anne Sexton
* runoilija Robert Lowell
* runoilija Sylvia Plath
* matemaatikko John Nash
* kirjailija Susanna Kaysen
* tutkija John Strugnell
* Zelda Fitzgerald (kirjailija F. Scott Fitzgeraldin vaimo)
* tiedemies Charles Thomas Jackson

Lähteet
-------

* McLean Hospital website
* Harvard Brain Tissue Resource Center (Arkistoitu – Internet Archive)

Aiheesta muualla
----------------

* Beam, Alex, *Gracefully Insane: The Rise and Fall of America's Premier Mental Hospital*, Public Affairs, 2003. ISBN 1586481614
* Charles, Ray; Ritz, David, *Brother Ray: Ray Charles' Own Story*[vanhentunut linkki], Da Capo Press, 2003. ISBN 0306813351. Cf. pp.263-265 on his his time spent at McLean Hospital.
* Little, Nina Fletcher. *Early years of the McLean Hospital*. Boston, MA: Francis A. Countway Library of Medicine, 1972.
* Sutton, Silvia Barry, *Crossroads in Psychiatry: A History of the McLean Hospital*. Washington, DC: American Psychiatric Press, Inc. 1986. ISBN 0880482532